Na temelju odredbe članka 37. st. 4. Zakona o predškolskom odgoju i obrazovanju („Narodne novine” broj 10/97, 107/07, 94/13, 98/19, 57/22, 101/23), članka 44. Statuta Općine Ernestinovo (Službeni glasnik broj 2/21 i 3/21), a na prijedlog Upravnog vijeća Dječjeg vrtića Ogledalce Ernestinovo, KLASA: 601-02/24-05/10, URBROJ: 2158-109-02-24-3, Općinska načelnica Općine Ernestinovo dana 25. rujna 2024. godine donosi

**O D L U K U**

o imenovanju ravnateljice Dječjeg vrtića Ogledalce Ernestinovo

**I.**

Za ravnatelja dječjeg vrtića može biti imenovana osoba koja ispunjava uvjete propisane člankom 37. Zakona o predškolskom odgoju i obrazovanju (NN broj 10/97, 107/07, 94/13, 98/19, 57/22, 101/23)

**II.**

Upravno vijeće Dječjeg vrtića Ogledalce Ernestinovo je dana 26. srpnja 2024. raspisalo javni natječaj u skladu sa zakonom i statutom, a koji je objavljen u Narodnim novinama (NN 88/2024)

**III.**

Sukladno prijedlogu Upravnog Vijeća, koji čini sastavni dio ove Odluke, osnivač za ravnateljicu Dječjeg vrtića Ogledalce Ernestinovo imenuje Moniku Miškić, odgojiteljicu predškolske djece.

**IV.**

Mandat ravnateljice traje 5 (pet) godina, a ista osoba može biti ponovno imenovana i izabrana za ravnateljicu DV Ogledalce.

**V**.

Dužnosti i ovlasti ravnateljice propisana je Zakonom o predškolskom odgoju i obrazovanju, zakonom o ustanovama, Statutom Dječjeg vrtića Ogledalce Ernestinovo te Odlukom o osnivanju Dječjeg vrtića Ogledalce Ernestinovo.

**VI.**

S imenovanom ravnateljicom predsjednik Upravnog vijeća sklopit će Ugovor o radu.

**VII.**

Ova Odluka stupa na snagu danom donošenja, a objavit će se u „Službenom glasniku Općine Ernestinovo”.

KLASA: 601-02/24-01/2

URBROJ: 2158-19-02-24-1

Ernestinovo, 25. rujna 2024. godine

Općinska načelnica

Marijana Junušić, univ.spec.oec., v.r.